Die oorlog, wat as ’n opstand teen die regering begin is, duur al sewe jaar. Meer as 350 000 mense het na raming reeds gesterf.
Sommige glo die sterftesyfer kan selfs nader aan 511 000 wees. Daarbenewens het ’n stortvloed vlugtelinge uit die land veral in Mediterreense lande in ’n humanitêre krisis ontaard.
Januarie 2012 – ’n Bomaanval in Damaskus is die eerste deur die Noesra-front, Al-Kaïda se nuwe Siriese filiaal, wat groepe met ’n nasionalistiese ideologie wil verpletter.
’n Pa hardloop ná ’n Russiese lugaanval in November 2015 met sy beseerde kind in die Soekeri-deel van Aleppo. Foto: Getty Images
Augustus 2013 – Amerika sê hy sal nie chemiese wapens in die Siriese oorlog duld nie, maar verroer geen vinger toe burgerlikes in ’n gasaanval op die rebelle-beheerde oostelike Ghoeta sterf nie.
Die Assad-regering word daarvan beskuldig dat hy gifgas in aanvalle gebruik het. Bewerings word gemaak dat die rebellemagte ook oor chemiese wapens beskik. Foto: Getty Images
September 2014 – Amerika stel ’n koalisie saam teen Isis en begin met lugaanvalle. Koerdiese magte, wat die djihadistiese gety laat draai, veroorsaak wrywing met sy bondgenoot Turkye.
’n Seuntjie loer in Augustus 2016 by ’n venster uit op die grensdorp Jarabloes toe Turkse troepe en rebelle, wat deur Turkye ondersteun is, teen Koerdiese-magte opgetrek het. Foto: Getty Images
November 2017 – Amerikaans gesteunde, Koerdies geleide magte verslaan Isis in Rakka. Dié offensief en ’n aanval deur die Siriese leër verdryf die djihadistiese groep uit byna al sy grondgebied.
Augustus 2018 – Pro-regeringsmagte trek saam vir ’n groot aanslag top Idlib en aangrensende gebiede. – Reuters